মাটিতে পুঁতে রাখা কলেজ ছাত্রের মরদেহ উদ্ধার - Bangladesh News Agency -bnaমাটিতে পুঁতে রাখা কলেজ ছাত্রের মরদেহ উদ্ধার - Bangladesh News Agency -bna
২৩ জানুয়ারি, ২০২০ ৯:০৯ : অপরাহ্ণ
সাতক্ষীরা শহরের চালতেতলা এলাকা থেকে নিহত কলেজ ছাত্রের নাম রাসুল আহমেদ জিম (২২) নামে মাটিতে পুঁতে রাখা এক কলেজ ছাত্রের মরদেহ উদ্ধার করেছে পুলিশ। বৃহস্পতিবার(২৩ জানুয়ারি) বিকেলে মরদেহটি উদ্ধার হয়। এ ঘটনায় একজনকে গ্রেপ্তার করেছে পুলিশ।
নিহত জিম খুলনা খান জাহান আলী থানার ফুলবাড়ি গেট এলাকার শেখ হেমায়েত হোসেনের ছেলে। তিনি সাতক্ষীরা সরকারি কলেজের অনার্স ২য় বর্ষের ছাত্র।গ্রেপ্তারকৃত ব্যক্তি সাতক্ষীরা শহরের মুনজিতপুর এলাকার আব্দুর রউফ হাসানের ছেলে জাহিদ হাসান হিমু (২৩)।
পুরাতন সাতক্ষীরা পুলিশ ফাঁড়ির ইনচার্জ হেদায়েত হোসেন জানান, বুধবার (২২ জানুয়ারি) রাতে সাতক্ষীরা সদর থানায় জিমের বাবা হেমায়েত হোসেন তার ছেলেকে অপহরণ করেছে মর্মে একটি মামলা দায়ের করেন।মামলায় জাহিদ হাসান হিমুসহ কয়েকজনকে অজ্ঞাত আসামি করা হয়। বৃহস্পতিবার হিমুকে আটক করে জিঙ্গাসাবাদের একপর্যায়ে সে পুলিশকে জানায় রাসুলকে পিটিয়ে ও শ্বাসরোধ করে হত্যার পর চালতেতলা এলাকার লিটনের বাড়ির সামনে মাটিতে পুঁতে রাখা হয়েছে।মরদেহ উদ্ধার করে ময়নাতদন্তের জন্য সদর হাসপাতাল মর্গে প্রেরণ করা হয়েছে বলেও জানান তিনি।
আইন-আপরাধ সাতক্ষীরা